open-index/open-wikipedia-markdown huggingface dataset:
2019 ஆசியத் தடகளப் போட்டிகள்

**2019 ஆசியத் தடகளப் போட்டிகள்** (*2019 Asian Athletics Championships*) என்பது 23 ஆவது முறையாக நடைபெறுகின்ற ஆசிய தடகள போட்டிகளைக் குறிக்கின்றது. இப்போட்டிகள் 2019 ஆம் ஆண்டு ஏப்ரல் 21 முதல் ஏப்ரல் 24 வரை கத்தார், தோகா நகரில் நடைபெற்றன. இப்போட்டியில் 18 ஆசிய நாடுகளைச் சேர்ந்த சுமார் 2,400 வீரர்கள் பங்கேற்றனர். இருபத்து மூன்றாவது ஆசிய விளையாட்டுப் போட்டிகளில் 21 வகையான விளையாட்டுகள் போட்டிக்காக இடம்பெற்றன.

முன்னதாக 22 ஆவது ஆசிய தடகள போட்டிகள் இந்தியாவின் புவனேசுவரம் நகரில் நடந்து முடிந்தன. நடைபெற்ற நிறைவு விழாவில் ஆசிய தடகள சங்கத்தின் தலைவர் தாலன் அல் அகமது இவ்வமைப்பின் கொடியை அதிகாரப்பூர்வமாக கத்தார் ஒலிம்பிக் குழுவின் பொதுச் செயலாளரும், கத்தார் தடகள கூட்டமைப்பின் தலைவருமான தானி அப்துல்ரகுமான் அல் குவாரியிடம் ஒப்படைத்திருந்தார். காலிபா அனைத்துலக விளையாட்டு அரங்கத்தில் 23 ஆவது ஆசிய தடகளப் போட்டிகள் நடைபெறும் என அறிவிக்கப்பட்டது. மேலும் இதே அரங்கில் 2019 ஆம் ஆண்டு நடைபெறவுள்ள உலக தடகள சாம்பியன் போட்டிக்கு ஒரு முன்னோட்டமாகவும் இப்போட்டிகள் கருதப்பட்டன.

## பங்குபெற்ற நாடுகள்

*
*
*
*
*
*
*
*
*
*
*

*
*
*
*
*
*
*
*

## விளையாட்டுக்கள்
அதிகாரபூர்வமாக 21 விளையாட்டுக்கள் இடம்பெற்றன. அவை:
*  100 மீ ஓட்டம்
*  200 மீ ஓட்டம்
*  400 மீ ஓட்டம்
*  800 மீ ஓட்டம்
*  1500 மீ ஓட்டம்
*  5000 மீ ஓட்டம்
*  10000 மீ ஓட்டம்
*  100 மீட்டர்*4  தொடர் ஓட்டம்
*  400 மீட்டர்*4  தொடர் ஓட்டம்
*  3000 மீட்டர்கள் பலதடை ஓட்டம்
*  வட்டெறிதல் (விளையாட்டு)
*  சம்மட்டி எறிதல்
*  உயரம் தாண்டுதல்
*  நீளம் தாண்டுதல்
*  மும்முறை தாண்டுதல்
*  தடை தாண்டும் ஓட்டம்
*  தடியூன்றி தாண்டுதல்
*  குண்டெறிதல்

## மொத்தப் பதக்கங்கள்
*  போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 43
*  வெள்ளிப் பதங்களின் எண்ணிக்கை - 43
*  வெண்கலப் பதங்களின் எண்ணிக்கை - 43
*  மொத்தப் பதக்கங்கள் - 423

## நாடுகள் பெற்ற பதக்கங்கள்

## மேற்கோள்கள்

* அதிகாரப்பூர்வ வலைப்பக்கம் 
* 2019 ஆசிய விளையாட்டுப் போட்டிகள் பற்றி ஆங்கிலத்தில்

பகுப்பு:ஆசிய விளையாட்டுப் போட்டிகள்
பகுப்பு:2019 இல் விளையாட்டுகள்
புளியம்பட்டி (பர்கூர்)

**புளியம்பட்டி** (PULIYAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும். 

## அமைவிடம்
பர்கூர் ஊராட்சி ஒன்றியத்துக்கு  உட்பட்ட இந்த ஊரானது  மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
புளியம்பட்டி (ஊத்தங்கரை)

**புளியம்பட்டி** (PULIYAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## மக்கள் வகைப்பாடு
கீழ்குப்பம் ஊராட்சிக்கு  உட்பட்ட இந்த ஊரானது  மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 242 கிலோமீட்டர் தொலைவிலும் உள்ளது.
2011 ஆண்டு மக்கள் கணக்கெடுப்பின்படி இக்கிராமத்தில்  282  வீடுகள் உள்ளன. கிராமத்தின் மொத்த மக்கள் தொகையானது 1291 ஆகும். இதில் ஆண்கள் எண்ணிக்கை  651, பெண்களின் எண்ணிக்கை 640 என உள்ளது. மக்களின் கல்வியறிவு விகிதமானது   61.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
புளியம்பட்டி (போச்சம்பள்ளி)

**புளியம்பட்டி** (PULIYAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு,  உட்பட்ட ஒரு வருவாய் கிராமம் ஆகும்.

## மக்கள் வகைப்பாடு
இந்த ஊரானது போச்சம்பள்ளியில் இருந்து 15 கிலோமீட்டர் தொலைவும்.  மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும் உள்ளது.
2011 ஆண்டு மக்கள் கணக்கெடுப்பின்படி இக்கிராமத்தில்  953  வீடுகள் உள்ளன. கிராமத்தின் மொத்த மக்கள் தொகையானது 3,972 ஆகும். இதில் ஆண்கள் எண்ணிக்கை  2,128, பெண்களின் எண்ணிக்கை 1,844 என உள்ளது.
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பி. பி. உம்மர் கோயா

**பி. பி. உம்மர் கோயா** (*P. P. Ummer Koya* ) என்பவர்  அரசியல்வாதி, காந்தியவாதி, சுதந்திர போராட்ட வீரர் மற்றும் கல்வியாளர் என்ற பண்முகங்கொண்ட ஓர் இந்தியர் ஆவார். கேரள அரசின் இரண்டாவது  கல்வி அமைச்சராக பட்டம் தாணு பிள்ளை தலைமையின் கீழ் இவர் செயல்பட்டார். பின் ஆர்.சங்கர் அரசின் கீழ் பொதுத்துறை அமைச்சராக இருந்தார்.
## பொது வாழ்க்கை
கோழிக்கோடு என்னும் ஊரில் பிறந்தார்.  இந்திய தேசிய காங்கிரசு கட்சியின் மூலம் பொது வாழ்க்கையில் ஈடுபட்டார்.  மலபார் பிரதேச காங்கிரசு கட்சியின் வளர்ச்சியில் முக்கியப் பங்கு வகித்தார். எனவே 1952 ஆம் ஆண்டில் உமர் மலபார் இளைஞர் காங்கிரசு கட்சியின் ஒருங்கிணைப்பாளராக நியமிக்கப்பட்டார். பின் இரண்டு ஆண்டுகள் கழித்து தமிழ்நாடு சட்ட மேலவை பதவிக்கு தேர்ந்தெடுக்கப் பட்டார். 1960 ஆண்டு தேர்தலில் மஞ்சேரி தொகுதியில் இந்திய தேசிய காங்கிரசு வேட்பாளராக போட்டியிட்டு கேரள சட்டப் பேரவை உறுப்பினராகத் தேர்ந்தெடுக்கப்பட்டார்.
 
கோயா கல்வித்  துறை அமைச்சராக பட்டம் தாணு பிள்ளை அரசின் கீழ் 1960 ஆம் ஆண்டு செப்டம்பர் மாதம்  முதல் 1962 ஆண்டு வரை செயல்பட்டார்.  ஆர். சங்கர் தலைமையில் பொதுப்பணித்துறை அமைச்சராக 1962 ஆம் ஆண்டு செப்டம்பர் மாதம் முதல் 1964 ஆம் ஆண்டு செப்டம்பர் மாதம் வரை செயல்பட்டார். மேலும் இவர் கேரள பிரதேச காங்கிரசு குழுவின் துணைத்தலைவராக பணிபுரிந்தார்.  கோயா கேரள பொதுத் துறை குழுவின் உறுப்பினராகவும் இருந்தார்.

கே. கேளப்பன் மத்திய அமைச்சர் மற்றும் எம்.கே. குமரன் அவர்களுடன் இணைந்து கோலா மதுவிலக்கு  போராட்டத்தில் கலந்து கொண்டார்.
## பி.பி. உமர் கோயா விருதுகள்
பி.பி. உமர் கோயா அறக்கட்டளை , கோழிக்கோடு
நிறுவனம் அவர் பெயரில் உமர் கோயா விருதுகள் வழ்ங்கியது. இவ் விருது பெற்ற முக்கியமானவர்கள் நீதிபதி.பி.கே.  சாம்சுத்தின் 2007 ஆம் ஆண்டும்,  சுதந்திரப் போராட்ட வீரர் கே. இ. மாமென் 2008 ஆம் ஆண்டும்  , மற்றும் சமூக சேவகரும் சுற்றுச்சூழல் ஆய்வாளரான எ. அச்சுதன் 2009 ஆம் ஆண்டு பெற்றனர்.
 
கோயா 2000 ஆம் ஆண்டு டிசம்பர் 21 ஆம் நாள் காலமானார். அவருக்கு கேரள சட்டமன்றம் சார்பாக இரங்கல் தெரிவிக்கப்பட்டது.

## மேற்கோள்கள்

பகுப்பு:1922 பிறப்புகள்
பகுப்பு:2000 இறப்புகள்
பகுப்பு:கேரள மக்கள்
பகுப்பு:இந்திய அரசியல்வாதிகள்
பீனா தாஸ்

**பீனா தாஸ்** (1911-1986) என்பவர் வங்காளத்தைச் சேர்ந்த ஒரு இந்திய புரட்சியாளர் மற்றும் தேசியவாதியும் ஆவார்.

## வாழ்க்கை

### குடும்பம்
இவர் நன்கு அறியப்பட்ட பிரம்ம சாமாஜ ஆசிரியரான பெனி மாதாப் தாஸ் மற்றும் சமூக சேவகரான சரளா தேவி ஆகியோரின் மகளாவார். இவரது அக்காளான கல்யாணி தாஸ் (பட்டாச்சார்யா) ஒரு விடுதலைப் போராட்ட வீராங்கனை ஆவார்.

### பள்ளி மற்றும் கல்லூரி
இவர் செயின்ட் ஜான்ஸ் மகளிர் மேல்நிலைப் பள்ளி மாணவி ஆவார். மேலும் இவர் பெத்துன் கல்லூரி மாணவியும் ஆவார்.

### இந்திய விடுதலைப் போராட்டத்தில் கலந்து கொள்ளுதல்
பீனா தாஸ் கொல்கத்தாவில் இருந்த பெண்களுக்கான ஒரு அரை புரட்சிகர அமைப்பான *சத்ரி சங்கத்தின்* உறுப்பினராக இருந்தார். 1932 பிப்ரவரி 6 ஆம் நாள்  கல்கத்தா பல்கலைக்கழகத்தின் மாநாட்டு  மண்டபத்தில் நடந்த ஒரு விழாவில் கலந்து கொள்ளவந்த வங்காள ஆளுநர் ஸ்டான்லி ஜாக்சனை படுகொலை செய்ய முயன்றார். இவரிடம் இருந்த கைத்துப்பாக்கியானது  மற்றொரு சுதந்திரப் போராளியான கமலா தாஸ் குப்தாவால் வழங்கப்பட்டது . இவர் ஐந்து முறை ஆளுநரை நோக்கிச் சுட்டார், ஆனால் அந்த முயற்சி தோல்வியில் முடிவடைந்தது. இந்தக் குற்றத்துக்காக இவருக்கு ஒன்பது ஆண்டுகள் கடுங்காவல் தண்டனை விதிக்கப்பட்டது.

தன் விடுதலைக்குப் பிறகு 1939 ஆம் ஆண்டின் தொடக்கத்தில், தாஸ் காங்கிரசு கட்சியில் இணைந்தார். 1942 வெள்ளையனே வெளியேறு இயக்கத்தில் கலந்து கொண்டு, 1942 முதல் 45 வரை மீண்டும் சிறையில் இருந்தார். 1946-47 வரை, வங்காள மாகாண சட்டமன்ற உறுப்பினராகவும், 1947-51இல் மேற்கு வங்காள சட்டமன்ற  உறுப்பினராகவும் இருந்தார். 1947 ஆம் ஆண்டு இந்திய விடுதலை இயக்க செயற்பாடாடாளரான,   யுகாந்தர் அமைபில் இருந்த ஜதீஷ் சந்திர பவுமிக் என்பவரைத் திருமணம் செய்து கொண்டார்.

இவரது சகோதரியான கல்யாணி பட்டாச்சார்ஜி எழுதிய *பெங்காள் ஸ்பீக்ஸ்* என்ற நூலை *(1944 இல் பிரசுரிக்கப்பட்டது)* இவருக்கு அற்பணித்தார்.

சுதந்திர போராட்ட வீராங்கனையான சுஹாசினி கங்குலி இவரது நண்பர்.

### விருது
இவரது சமூகப் பணிகளுக்காக 1960 களில் இவருக்கு பத்மசிறீ விருது அளிக்கப்பட்டது.

## இறப்பு
இவரின் கணவர் இறந்த பிறகு, ரிசிகேசில்  தனியாக வாழ்ந்துவந்தவர், பிறருக்கு யாரென்றே தெரியாமல் இறந்துபோனார். 1986 திசம்பர் 26, அன்று  சாலையோரத்திலிருந்து இவரது  உடல் மீட்கப்பட்டது. இவரது உடலானது இப்பாதையில் வந்தவர்களால் கண்டுபிடிக்கப்பட்டு, காவல் துறைக்கு தகவல் தெரிவிக்கப்பட்டது. இது யாருடைய உடல் என்பதை அடையாளம் காண ஒரு மாத காலம் ஆனது.

## படைப்புகள்
பீனா தாஸ் வங்காள மொழியில் இரண்டு சுயசரிதை படைப்புகளை எழுதியுள்ளார் அவை: *ஸ்ரீநிகல் ஜங்கர்* மற்றும் *பிட்ரிதன்* .

## குறிப்புகள்

## வெளி இணைப்புகள்

* பாரதிய வித்யா பவனின் வாழ்க்கை வரலாறு  
*  
* Bengalee பெண்கள் 
* பினா தாஸ் கல்கத்தா உயர்நீதிமன்றத்தின் சிறப்பு நீதிமன்றத்திற்கு முன் அறிக்கை 
* செயின்ட் ஜான்ஸ் மறைமாவட்டப் பெண்கள் உயர்நிலைப்பள்ளி அதிகாரப்பூர்வ வலைத்தளம் 

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1986 இறப்புகள்
பகுப்பு:1911 பிறப்புகள்
கொத்தடிமை முறை (இந்தியா)

இந்தியாவில் **கொத்தடிமை முறை** (*Debt bondage in India*) 1976 ஆம் ஆண்டு சட்டபூர்வமாக ஒழிக்கப்பட்டது. ஆனால் அந்தச் சட்டம் அரசாங்கத்தால் பலமாக அமல்படுத்தப்படாததால் கொத்தடிமை முறை இன்றும் நடைமுறையில் உள்ளது. கொத்தடிமைக் கூலி என்னும் முறை கடன் கொடுப்பவருக்கும் வாங்குபவருக்கும் இடையேயான கடுமையான பணம் மற்றும் சக்தி ஏற்றத்தாழ்வுகள் காரணமாக உருவாயிற்று. கடன் வாங்கியவர் கடனை அடைக்க இயலாமல் அடிமை போன்ற சுரண்டலுக்கு உள்ளவார். இப்படிப்பட்ட சுரண்டலுக்கு வழிவகுக்கும் கடன் மற்றும் தொழிலாளர் ஒப்பந்தங்கள் இதில் பிணைந்து ஈடுபடுகிறது.

தலித் இயக்கத்தின் எழுச்சியும், 1949 ஆம் ஆண்டிலேயே தொடங்கிவிட்ட அரசாங்கச்  சட்டமும், அத்துடன் தொண்டு நிறுவனங்களும் அரசு அலுவலகங்களும் தொழிலாளர் சட்டங்களை அமலாக்குவதற்கும் கொத்தடிமைக் கூலிகளை மீட்டு மறுவாழ்வளிப்பதற்காக செய்து கொண்டிருக்கும் பணிகளும் தான் இந்தியாவில் அடிமை தொழிலாளர்களின் குறைப்பிற்கு பங்களித்ததாகத் தெரிகிறது. இருப்பினும், சர்வதேசத் தொழிலாளர் அமைப்பால் வழங்கப்பட்ட ஆய்வுக் கட்டுரைகளின்படி, இந்தியாவில் கொத்தடிமை முறையை ஒழிப்பதில் இன்னும் பல தடைகள் உள்ளதாகத் தெரிகிறது.

## கொத்தடிமை முறை

சித்தார்த் காரா என்பவரின் மதிப்பீட்டின்படி, உலகில் பிணைக்கப்பட்ட தொழிலாளர்கள் அல்லது கொத்தடிமைகள் 84 முதல் 88% தெற்காசியாவில் தான் உள்ளனர். இந்தியாவில் கடன் அடிமைத்தனம் விவசாயப் பகுதிகளில் மிகவும் அதிகமாக உள்ளது. சிறு கடன்களை வாங்கிய விவசாயிகள், வருடத்திற்கு 100% கடனைத்தாண்டிய வட்டி செலுத்துகிறார்கள்.

## குழந்தைகள்

குழந்தைத் தொழிலாளர்களின் எண்ணிக்கை அதிகமாக இருப்பது, ஒரு நாட்டின் பொருளாதார நலன்களில் தீவிர பிரச்சினை இருப்பதை காட்டுகிறது. இந்தக் குழந்தைகள் கடன் அடிமைத்தனத்துடன் பிணைக்கப்படும்போது நீண்டகால முதலாளித்துவ-அடிமை உறவு உருவாகிறது. குறைந்தபட்சம் அல்லது ஊதியம் இல்லாத இந்த அடிமைத்தன வேலை கடன் அடைத்து  தீர்ப்பதற்காக வாழ்நாள் முழுவதும் நீடிக்கவும் செய்கிறது.

## மதிப்பீடு
பிரச்சனையின் மதிப்பீடுகள் வேறுபடுகின்றன. 1993-ன் அதிகாரப்பூர்வ புள்ளிவிவரங்கள் 251,000 பிணைக்கப்பட்ட தொழிலாளர்கள் உள்ளதாக மதிப்பிட்டது, ஆனால் பந்துவா முக்தி மோர்சா 20 மில்லியன் கொத்தடிமைகள் உள்ளனர் என்கிறது. 2003 ஆம் ஆண்டு மனித உரிமைகள் கண்காணிப்பகத்தின் ஆய்வு, பட்டுத் தொழிற்துறையில் கொத்தடிமை குழந்தைத் தொழிலாளர்கள் இருக்கின்றனர் எனும் ஒரு பெரிய பிரச்சனையை வெளியிட்டது.

## பங்களிப்புக் காரணிகள்
 என ஆசிரியரும் கல்வியாளருமான சித்தார்த் காரா நம்புகிறார்.

## இவற்றையும் பார்க்க
* கருப்புப் பணம் (இந்தியா)
* கிசான் கடன் அட்டை
* இந்தியாவில் வறுமை

## மேற்கோள்கள்

## வெளி இணைப்புகள்
*

பகுப்பு:அடிமை முறை
பகுப்பு:இந்தியாவில் மனித உரிமை மீறல்கள்
பகுப்பு:தலித்தியல்
பகுப்பு:இந்தியாவில் சமூகப் பிரச்சனைகள்
ரங்கம்பட்டி

**ரங்கம்பட்டி** (Rengampatti) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643218. இந்த ஊரானது அ. மல்லபுரம் ஊராட்சிக்கு உட்பட்டது.

## அமைவிடம்
இவ்வூரானது தாவட்டத் தலைநகரான தருமபுரியில் இருந்து 26 கிலோமீட்டர் தொலைவிலும், பாலக்கோட்டில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 294 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில்  மொத்த குடியிருப்புகள் 	163, மொத்த மக்கள் தொகைகள் 637 ஆகும்.  இதில் 338 ஆண்களும்,  299 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
சோனரஅள்ளி

**சோனரஅள்ளி** (SONARAHALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது போச்சம்பள்ளியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 32 கிலோமீட்டர் தொலைவிலும்,  உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1,324  வீடுகள் உள்ளன. கிராமத்தின் மொத்த மக்கள் தொகையானது 5,457 ஆகும். இதில் ஆண்கள் எண்ணிக்கை  2,785, பெண்களின் எண்ணிக்கை 2,672 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வெப்பாலம்பட்டி (கிருஷ்ணகிரி)

**வெப்பாலம்பட்டி** (VEPPALAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 18 கிலோமீட்டர் தொலைவிலும், மாநிலத் தலைநகரான சென்னையில் இருந்து 284 கிலோமீட்டர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அமினோபாசுபோனேட்டு

**அமினோபாசுபோனேட்டுகள்** *(Aminophosphonates)* என்பவை  (RO)2P(O)CR'2NR"2. என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு சேர்மங்களாகும்  அமினோ அமிலங்களின் கட்டமைப்பை ஒத்த வரிசைச் சேர்மங்கள் என இவை வகைப்படுத்தப்படுகின்றன. அமினோ அமிலங்களில் உள்ள கார்பாக்சிலிக் மையம் அமினோபாசுபோனேட்டுகளில் பாசுபோனிக் அமிலம் அல்லது தொடர்புடைய குழுக்களால்  இடப்பெயர்ச்சி செய்யப்பட்டிருக்கும் . அமினோ அமிலங்களின் எதிர்ப்பு மருந்தாக இவை அமினோ அமிலங்களின் வளர்சிதை மாற்றத்தில் நொதிகளை எதிர்ப்பதில் பங்கேற்கின்றன. எனவெ செல்களின் உயிர்வினையியல் நடவடிக்கைகளை பாதிக்கின்றன.

நுண்ணுயிர் எதிர்ப்பிகள், செடி வளர்ச்சி ஒழுங்குமுறை அல்லது நரம்பணு பண்பேற்றம்  போன்றவற்றுக்கும் இந்த விளைவுகள் நீட்சியடையலாம். அவை ஈந்தணைவிகளாக செயல்படலாம். அமினோபாசுபோனேட்டுகளுடன் கன உலோகங்கள் சேர்ந்து உருவாகும் அணைவுச் சேர்மங்கள் மருத்துவப் பயன்களுக்காக ஆராயப்படுகின்றன 

:

பாசுபேட்டுகளைக்காட்டிலும் பாசுபோனேட்டுகளை நீராற்பகுப்பது மிகவும் கடினமாகும்..

## தயாரிப்பு

இமீன்களுடன் பாசுபரசு அமிலம் சேர்த்து வினைபுரியச் செய்யும் புதோவிக் வினை அல்லது கபாச்னிக்-பீல்ட்சு வினையின் மூலம் பெரும்பாலும் அமினோபாசுபேனேட்டுகள் தயாரிக்கப்படுகின்றன. பொதுவாக டைபீனைல்பாசுபைட்டு போன்ற பாசுபரசு அமிலத்தின் எசுத்தர்கள் இவ்வினையில் ஈடுபடுத்தப்படுகின்றன. ஏனெனில் இவை மருத்துவப் பயன்பாடுகளைக் கொண்டுள்ளவையாகும். இத்தகைய சேர்க்கை வினைகள் நிகழ்வதைத் தூண்டும் வகையில் சமச்சீரற்ற புதிய முறைகள் உருவாக்கப்படுகின்றன .

## மேற்கோள்கள்

பகுப்பு:அமினோ அமிலங்கள்
பகுப்பு:பாசுபோனிக் அமிலங்கள்
வெப்பாலம்பட்டி (ஊத்தங்கரை)

**வெப்பாலம்பட்டி** (Veppalampatti) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு உட்பட்ட ஒரு சிற்றூர் ஆகும். இது அனுமந்தபுரம் ஊராட்சிக்கு உட்பட்டது.

## அமைவிடம்
இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 53 கிலோமீட்டர் தொலைவிலும் உள்ளது.

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  154  வீடுகள் உள்ளன. கிராமத்தின் மொத்த மக்கள் தொகையானது 723 ஆகும். இதில் ஆண்கள் எண்ணிக்கை  372 , பெண்களின் எண்ணிக்கை 351 என உள்ளது. மக்களின் கல்வியறிவு விகிதமானது 67.95 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வெப்பாலம்பட்டி (போச்சம்பள்ளி)

**வெப்பாலம்பட்டி** (VEPPALAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு உட்பட்ட ஒரு சிற்றூர் ஆகும்.

## மக்கள்வகைப்பாடு
இந்த ஊரானது போச்சம்பள்ளியில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும் உள்ளது.
2011 ஆண்டு மக்கள் கணக்கெடுப்பின்படி இக்கிராமத்தில் 1,095  வீடுகள் உள்ளன. கிராமத்தின் மொத்த மக்கள் தொகையானது 4,511 ஆகும். இதில் ஆண்கள் எண்ணிக்கை  2,279, பெண்களின் எண்ணிக்கை 2,232 என உள்ளது. மக்களின் கல்வியறிவு விகிதமானது 67.95 % என உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வெப்பாலம்பட்டி

**வெப்பாலம்பட்டி** என்பது வெப்பாலை என்ற மரத்தை அடிப்படையாகக் கொண்டு உருவான ஊர்ப் பெயராகும். என்ற பெயரில் உள்ள கட்டுரைகள்:

## ஊர்கள்

### தமிழ்நாடு
* வெப்பாலம்பட்டி ஊராட்சி (கிருஷ்ணகிரி மாவட்டம்)
* வெப்பாலம்பட்டி (போச்சம்பள்ளி) (கிருஷ்ணகிரி மாவட்டம்)
* வெப்பாலம்பட்டி (ஊத்தங்கரை) (கிருஷ்ணகிரி மாவட்டம்)
* வெப்பாலம்பட்டி (கிருஷ்ணகிரி) (கிருஷ்ணகிரி மாவட்டம்)
* வெப்பாலம்பட்டி (கெலமங்கலம்) (கிருஷ்ணகிரி மாவட்டம்)

பகுப்பு:பக்கவழி நெறிப்படுத்தல்
நோபாடியா

**நோபாடியா** (, ; கிரேக்கம்: Νοβαδἰα, நுபியன்: ⲙⲓⲅⲓⲧⲛ︦ ⲅⲟⲩⲗ,) நடுக்காலத்தில் நுபியன் பகுதியில் இருந்த ஒரு இராச்சியம் ஆகும். நோபாடியா இராச்சியம் மகுரியா மற்றும் அலோடியா ஆகிய இராச்சியங்களுடன் இணைந்து செயல்பட்டது. நோபாடியா இராச்சியம் குஷ் இராச்சியம் வீழ்ச்சிக்கு பின் உருவானது ஆகும். இந்த இராச்சியம் 400 ஆம் ஆண்டுகளில் வடக்கு நோக்கி முன்னேறியது. இதன் பரவல் நைல் நதி கரையில் அமைந்தது.  
5 ஆம் நூற்றாண்டின் இறுதியில் கிருத்துவம்  மதம் பரவலுக்கு பின் 7 ஆம் நூற்றாண்டு காலத்தில் நோபாடியா இராச்சியம் அதன் அண்டை இராச்சியம் மகுரியாவுடன் இணைந்தது.

## மேற்கோள்கள்
பகுப்பு:சூடானின் வரலாறு
புனித பால் மேல்நிலைப் பள்ளி, சேலம்

**புனித பால் மேல்நிலைப் பள்ளி, சேலம்** என்பது இந்தியாவின் தமிழ்நாடு மாநிலத்தில் சேலம் மாவட்டம் மையப் பகுதியில் மரவனேரி என்னும் இடத்தில் அமைந்துள்ள அரசு உதவி பெறும் தனியார் பள்ளியாகும்.  இதன் தற்போதைய தலைமையாசிரியர் அலெக்ஸ் பிரபு (2023-இல்) ஆவார்.  .  இப்பள்ளியை தொடங்கி தற்போது 58 வருடங்கள் ஆகின்றன.

## நிர்வாகம்
கத்தோலிக்க சிறுபான்மை நிர்வாகத்தின் கீழ் பள்ளி செயல்படுகிறது. இப்பள்ளியில் ஆறு முதல் பன்னிரெண்டாம் வகுப்பு வரை தமிழ் மற்றும் ஆங்கில வழிக் கல்வியில் பயிற்றுவிக்கப்படுகிறது.

## மாணவர்கள் மற்றும் ஆசிரியர்கள்
இப்பள்ளியில் ஆயிரத்திற்கும் மேற்பட்ட  மாணவர்கள் கல்வி பயின்று வருகின்றனர். 100 ஆசிரிய, ஆசிரியைகள் பணியாற்றி வருகின்றனர்.

## கற்றல் முறைகள்
இப்பள்ளியில் ஆறு முதல் பன்னிரெண்டாம் வகுப்பு வரை கற்றல் கற்பித்தல் நடைபெறுகிறது.

## செயல்பாடுகள்
இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.
* தேசிய மாணவர் படை
* சாரண சாரணிய இயக்கம்
* இளைஞர் செஞ்சிலுவைச் சங்கம்
* தேசியப் பசுமைப் படை

### மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
* சுற்றுச்சூழல் மன்றம்
* அறிவியல் மன்றம்
* சமூக அறிவியல் மன்றம்
* கணிதம் மன்றம்
* தமிழ் இலக்கியம் மன்றம்
* ஆங்கில இலக்கியம் மன்றம் 
* சதுரங்க மன்றம்

## வெளியிணைப்புகள்
* பள்ளியின் முகநூல் பக்கம்
* பள்ளி அமைவிடம்

பகுப்பு:சேலம் மாவட்டத்திலுள்ள அரசு உதவி பெறும் பள்ளிகள்
ராணி காயிதின்ல்யு

**காயிதின்ல்யு** (Rani Gaidinliu, 26 சனவரி 1915 - 17 பெப்ரவரி 1993) என்பவர் இந்தியாவில் பிரித்தானிய ஆட்சிக்கு எதிராக இயங்கிய நாகா  ஆன்மீக மற்றும் அரசியல் தலைவர் ஆவார்.  இவர் தன் 13 வயதில், இவருடைய உறவினரான ஹாபூ ஜடொனங்கின் *ஹெராகா* என்ற சமய அமைப்பில் சேர்ந்தார். இந்த இயக்கமானது பின்னர் மணிப்பூர் உள்ளிட்ட நாகா பகுதிகளிலிருந்து பிரித்தானியர்களை விரட்டி அடிப்பதற்கான அரசியல் இயக்கமாக உருப்பெற்றது.  இவர் இறைவி சேராச்சாமுண்டியின் அவதாரமாக ஹேராகா இயக்கத்தவர்களால், கருதப்பட்டார்.  விடுதலை இயக்கத்தில் தீவிரமாக ஈடுபட்டதால் காயிதின்ல்யு 1932 ஆம் ஆண்டு  இவரது 16 ஆம் வயதில் பிரித்தானிய ஆட்சியாளர்களால் கைது செய்யப்பட்டு,  ஆயுள் தண்டனை விதிக்கப்பட்டார். 1937 ஆம் ஆண்டு சில்லாங் சிறையில் இவரை ஜவகர்லால் நேரு சந்தித்தார். இவருக்கு நேரு "ராணி"  என்ற பட்டத்தை வழங்கினார், இதையடுத்து இவர் **ராணி காயிதின்ல்யு** என உள்ளூரில் புகழ் பெற்றார். 

இந்திய விடுதலைக்குப்  பின்னர் 1947 இல் இவர் விடுதலை செய்யப்பட்டார். இதன் பிறகு இவர் தன் மக்கள் மேம்பாட்டிற்காகத் தொடர்ச்சியாகப் பணியாற்றினார். இவர் நாகர் சமய வழிபாட்டு முறைகளை ஆதரிப்பவராகவும், நாகர்களை கிறித்துவச் சமயத்துக்கு  மாற்றுவதைக்  கடுமையாக எதிர்ப்பவராகவும் இருந்தார். விடுதலைப் போராட்ட வீரராகக் கௌரவிக்கப்பட்ட இவருக்கு இந்திய அரசாங்கத்தால் பத்ம பூஷன் விருது வழங்கப்பட்டது. 

## குறிப்புகள்

பகுப்பு:இந்திய விடுதலைப் போராட்ட வீராங்கனைகள்
பகுப்பு:1993 இறப்புகள்
பகுப்பு:1915 பிறப்புகள்
பகுப்பு:பத்ம பூசண் விருது பெற்றவர்கள்
சிவகங்கை சசிவர்ணத்தேவர் பள்ளிப்படை

**[[சசிவர்ணத் தேவர்]] பள்ளிப்படை** அல்லது **சசிவர்ணேசுவரர் கோயில்** என்பது சிவகங்கைச் சீமையின் முதலாம் மன்னரான சசிவர்ணத் தேவர்க்கு அமைக்கப்பட்ட ஒரு பள்ளிப்படையாகும். இதை கட்டியவர் இவரது மகனும் சிவகங்கை மன்னருமான முத்து வடுகநாதர் தேவர் ஆவார். இது தமிழகத்தின், சிவகங்கையில், சிவகங்கை அரண்மனையின் வடகிழக்கே கட்டப்பட்டுள்ளது.

## கோயில் பற்றிய செப்பேடு
தன் தந்தை சசிவர்ணத் தேவர்க்காக 1751இல் இந்த பள்ளிப்படைக் கோயிலை சிவகங்கை மன்னர் முத்து வடுகநாதர்தேவர் சிற்ப முறைப்படி அமைத்து சிவலிங்கத்தைப் பிரதிட்டைச் செய்தார். இந்த திருக்கோயிலுக்கு திருவிடையாட்டக் காணியாக காத்தாடியேந்தல் வாணியங்குடி, மானங்குடி, முடிக்கரை ஆகிய நான்கு ஊர்களையும் இறையிலியாக வழங்கிய ஆணையே செப்பேட்டில் வெளியிட்டுள்ளார்.

## மேற்கோள்கள்

## வெளி இணைப்புகள்
* சசிவர்ணேஸ்வரர் திருக்கோயில் சிவகங்கை

பகுப்பு:பள்ளிப்படைகள்
பகுப்பு:சிவகங்கை மாவட்டத்திலுள்ள கோயில்கள்
எக்ஸ்-மென்: டார்க் பீனிக்ஸ்

**எக்ஸ்-மென்: டார்க் பீனிக்ஸ்**  (Dark Phoenix) என்பது 2019 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து 20ஆம் சென்சுரி பாக்ஸ், மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ், டீ எஸ் ஜி என்டேர்டைன்மெண்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.

இது எக்ஸ்-மென்  திரைப்பட வரிசையில் 12வது திரைப்படமும் எக்ஸ்-மென்: அப்போகலிப்ஸ் என்ற திரைப்பட தொடரின் ஏழாவது பாகம் ஆகும். இந்தத் திரைப்படத்தை சிமோன் கின்பெர்க் என்பவர் எழுதி மற்றும் இயக்க, ஜேம்ஸ் மாக்கவோய், மைக்கல் பாஸ்பெந்தர், ஜெனிபர் லாரன்ஸ், நிக்கோலசு ஹோல்ட், சோபி டர்னர், டை ஷெரிடன், அலெக்ஸாண்ட்ரா ஷிப், கோடி ஸ்மிட்-மெக்ஃபீ, இவான் பீட்டர்ஸ் மற்றும் ஜெசிகா சாஸ்டன் போன்ற பலர் முக்கியக் கதாபாத்திரத்தில் நடித்துள்ளனர்.

இந்த புதிய பாகத்தில் நடிகை சோபி டர்னர் என்பவர் ஜீன் க்ரே எனும் பீனிக்ஸ் பறவை சக்தி கொண்ட வில்லியாக நடித்துள்ளார். எக்ஸ்மென்களில் ஒருவராக உள்ள ஜீன் க்ரேவே எக்ஸ்மென்களுக்கு வில்லியாக மாறினால் என்ன நடக்கும் என்பதை மையமாக வைத்து எடுக்கப்பட்டுள்ளது. டார்க் பீனிக்ஸ் படம் 7 ஜூன் 2019 அன்று ஐக்கிய அமெரிக்காவில் வெளியானது. இது எக்ஸ்-மென் திரைப்படத் தொடரில் மிகக் குறைந்த வசூல் செய்த படம் ஆகும்.

## கதைச் சுருக்கம்
ஜீன் க்ரே நெருப்பில் விழுந்து எரிந்தாலும், மீண்டும் பறக்கும் பீனிக்ஸ் பறவை போன்ற சக்தி வாய்ந்தவள். சார்லஸ் சேவியர் தனது மூளையின் சக்தியால், ஜீன் க்ரேவின் சக்தியை உணர முயல்கிறார். இவளால் எல்லோருக்கு ஆபத்து என்ற அறிந்து கொள்ளும் சார்லஸ் தனது எக்ஸ்-மென் படையை கொண்டு எப்படி அவளை கட்டுப்படுத்த போகின்றார் என்பது தான் கதை.

## நடிகர்கள்
* ஜேம்ஸ் மாக்கவோய் - பேராசிரியர். சார்லஸ் சேவியர்
* மைக்கல் பாஸ்பெந்தர் - எரிக் (மேக்னடோ)
* ஜெனிபர் லாரன்ஸ் - ராவேன்
* நிக்கோலசு ஹோல்ட் - ஹாங்க்
* சோபி டர்னர் - ஜீன் க்ரே
* டை ஷெரிடன் - ஸ்காட் சம்மர்ஸ்
* அலெக்ஸாண்ட்ரா ஷிப் - ஒரோரோ மன்ரோ
* கோடி ஸ்மிட்-மெக்ஃபீ - குர்ட் வாக்னர்
* இவான் பீட்டர்ஸ் - பீட்டர் மாக்சிமோஃப்
* ஜெசிகா சாஸ்டன் - வுக் / மார்கரெட் ஸ்மித்
* ஸ்காட் ஷெப்பர்ட் -  ஜான் கிரே
* அட்டோ எஸ்ஸாண்டோ - ஜோன்ஸ்
* பிரையன் டி ஆர்சி ஜேம்ஸ் -

## மேற்கோள்கள்

## வெளி இணைப்புகள்
* 
* 
* 

பகுப்பு:2019 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:எக்ஸ்-மென் திரைப்படங்கள்
பகுப்பு:தொடர் திரைப்படங்கள்
பகுப்பு:ஐமேக்ஸ் திரைப்படங்கள்
காற்றுக் குளிர்விப்பி

**[https://ta.wiktionary.org/wiki/air_cooler காற்றுக் குளிர்விப்பி]** என்பது ஓரிடத்தில் அல்லது ஓர் அறையில் உள்ள காற்றைக் குளிராக்கித் தரும் ஒருவகைச் செயற்கைக் கருவி. இது காற்றுச் சீரமைப்பி கருவியின் செயல்பாடுகளிலும், தொழில் நுட்பத்திலும் வேறுபட்டது. 
*காற்றுக் குளிர்விப்பி   நாம் ஊற்றும் தண்ணீரைத் தேவையான அளவு விசிறி ஓரிடத்தில் விசிறி அங்குள்ள காற்றைக் குளிராக்கித் தரும். திறந்த வெளியில், கதவு திறந்திருக்கும் அறையில் பயன்படுத்தப்படும்.
*காற்றுச் சீரமைப்பி  மூடிய அறைக்ககுள் இருக்கும் காற்றைச் சூடாக்கியோ வெப்பமாக்கியோ தரும். திறந்த வெளியில் இதனைப் பயன்படுத்த முடியாது. 
## பாலைக் காற்றுக் குளிர்விப்பி
தமிழ்நாட்டுப் பொறியியல் கல்லூரி மாணவர்கள் மூவர் இதனை உருவாக்கியுள்ளனர். வெளியிலிருந்து காற்றை இழுத்து, நிரப்பி வைக்கப்பட்டுள்ள நீரால் ஈரமாக்கிப் பன்னாடை வழியாக விசிறும்போது பன்னாடை  ஈரத்திலிருந்து வரும் நறுமணக் காற்று இதில் குளுமை தருகிறது.

## மேற்கோள்

பகுப்பு:குளிர்பதனூட்டிகள்
விளங்காமுடி

**விளங்காமுடி** (VILANGAMUDI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1248  வீடுகள் உள்ளன. கிராமத்தின் மொத்த மக்கள் தொகையானது 5009 ஆகும். இதில் ஆண்கள் எண்ணிக்கை  2584, பெண்களின் எண்ணிக்கை 2425 என உள்ளது. மக்களின் கல்வியறிவு விகிதமானது  68.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மெத்தில்மக்னீசியம் குளோரைடு

**மெத்தில்மக்னீசியம் குளோரைடு** *(Methylmagnesium chloride)* என்பது CH3MgCl  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம உலோக சேர்மமாகும். மெத்தில்மக்னீசியம் குளோரைடு எளிதில் தீப்பற்றக்கூடிய ஒரு சேர்மம் ஆகும். நிறமற்ற இச்சேர்மம் காற்றிலுள்ள ஈரப்பத்த்தினையும் உணர்ந்து செயலாற்றும் தன்மை கொண்டது. எளிய கிரிக்னார்டு வினைப்பொருளுக்கு மெத்தில்மக்னீசியம் குளோரைடு ஓர் உதாரணமாகும். வணிகரிதியாகவும் இது விற்பனைக்குக் கிடைக்கிறது. பொதுவாக டெட்ரா ஐதரோபியூரானில் ஒரு கரைசலாக சேமிக்கப்படுகிறது. 
## தயாரிப்பு
மெத்தில்மக்னீசியம் புரோமைடு , மெத்தில்மக்னீசியம் அயோடைடு, மெத்தில்மக்னீசியம் குளோரைடு போன்ற பொதுவாகக் காணப்படும் சேர்மங்கள் குறைவான சமான எடையும், குறைந்த செலவில் தயாரிக்கப்பட்டும் உருவாகின்றன. மெத்தில் குளோரைடுடன் எத்தில் ஈதரில் உள்ள மக்னீசியம் வினைபுரிந்து மெத்தில்மக்னீசியம் குளோரைடு உருவாகிறது .
 
பிற கிரிக்னார்டு வினைப்பொருள்களைப் போல மெத்தில்மக்னீசியம் குளோரைடு ஈதர் கரைப்பான்களால் அதிகமாக கரைப்பானேற்றம் செய்யப்படுகிறது. இதற்காக இரண்டு ஆக்சிசன் அணுக்கள் ஒருங்கிணைவு வழியாக நான்முகிகளாக பிணைக்கப்பட்ட மக்னீசியம் மையங்கள் தோன்றுகின்றன.

மெத்தில்லித்தியம் போல இதுவும் ஒரு செயற்கை மெத்தில் கார்பேனியன் சிந்தோனுக்கு சமமானதாகும். தண்ணீர் மற்றும் பிற புரோட்டானுடைய வினைப்பொருட்களுடன் இது வினைபுரிந்து மீத்தேனைக் கொடுக்கின்றன.

:CH3MgCl  +  ROH  →   CH4  +  MgCl(OR)

டையாக்சேனுடன் சேர்த்து சூடுபடுத்தும்போது மெத்தில்மக்னீசியம் குளோரைடு சிகூலெங்கு சமநிலை வழியாக டைமெத்தில்மக்னீசியமாக மாற்றமடைகிறது.

:2 CH3MgCl  +  டையாக்சேன்  →   (CH3)2Mg  +  MgCl2(டையாக்சேன்) 

## மேற்கோள்கள்
 
## மேலும் வாசிக்க
*

பகுப்பு:கரிம மக்னீசியம் சேர்மங்கள்
பகுப்பு:மெத்திலேற்றும் முகவர்கள்
கொண்டவிட்டான்திடல்

**கொண்டவிட்டான்திடல்** என்பது தமிழ்நாடு, தஞ்சாவூர் மாவட்டத்தில் உள்ள ஒரு கிராமம். விவசாயம் மற்றும் விவசாயச் சார்புடையவர்கள் இப்பகுதியில் உள்ளனர், காவேரியின் கிளை நதியான வெட்டாறு பாய்ந்து இப்பகுதியில் வளம் செழிக்கின்றது. இந்த ஊர் கொண்டல், என்றும் சுருக்கமாக அழைக்கப்படுகிறது. தஞ்சாவூரில் இருந்து சுமார் 15 கிலோ மீட்டர் தொலைவில் உள்ளது.

## பெயர்க் காரணம்
இவ்வூரின்பெயர் **கொண்டல் வட்டம் திடல்** ஆகும். தற்போது இவ்வூர் பெயர் மருவி கொண்டவிட்டான்திடல் என்று அழைக்கப்படுகிறது. கொண்டல் என்பது கிழக்கு திசையில் இருந்து வீசக் கூடிய காற்று. வட்டம் என்பது வீசும் காற்று வட்டமாகச் சூழலும், திடல் என்பது இடம் அல்லது நிலபகுதி. 

## ஊராட்சி
இவ்வூரைத் தலைமையிடமாக கொண்டு கொண்டவிட்டான்திடல் ஊராட்சியாகவும் செயல்படுகிறது  இந்த ஊராட்சியில் தாழக்குடி, முருக்கங்குடி, கிளியனூர் போன்ற கிராமங்களும் உள்ளடக்கியது  

பகுப்பு:தஞ்சாவூர் மாவட்டத்திலுள்ள கிராமங்கள்
புளியால்

**புளியால்** என்பது இந்தியாவின் தமிழ்நாட்டின் சிவகங்கை மாவட்டம், தேவகோட்டை வட்டத்தின் 5 உள் வட்டங்களில் ஒன்றாகும்.  சிவகங்கை - திருவாடானை செல்லும் மாநில நெடுஞ்சாலையில் உள்ள புளியால் கிராம ஊராட்சியில் அமைந்துள்ளது. இவ்வூராட்சி காரைக்குடி (சட்டமன்றத் தொகுதி) மற்றும் சிவகங்கை மக்களவைத் தொகுதிக்கு உட்பட்டது. மேலும் புளியால் ஊராட்சி, தேவகோட்டை ஊராட்சியத்தில் அமைந்துள்ளது.

## அமைவிடம்
புளியால் ஊராட்சி, மாவட்டத் தலைமையிடமான சிவகங்கைக்கு கிழக்கே 43 கி.மீ. தொலைவிலும், தேவகோட்டையிலிருந்து 13 கி.மீ. தொலைவிலும் அமைந்துள்ளது. இதனருகே உள்ள ஊர்கள், குருந்தனக்கோட்டை, திருவேகம்பத்தூர், கார்களத்தூர் 6 கிமி; முப்பையூர் 7 கி.மீ. தொலைவில் உள்ளது.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
ராம் வி சூதார்

**ராம் வஞ்சி சூதார்** (பிறப்பு 19 பிப்ரவரி 1925) என்பவர் ஒரு இந்திய சிற்பி ஆவார். அவர் தனது சிற்பக்கலை தொழிலின் கடைசி நாற்பது ஆண்டுகளில் மட்டும் ஐம்பதுக்கும் மேற்பட்ட நினைவுச்சின்ன சிற்பங்களை உருவாக்கியுள்ளார். அவர் கலைத்துறையில் அளித்துள்ள பங்களிப்புக்காக 2016 ம் ஆண்டு பத்மபூஷன் விருதும் 1999 ஆம் ஆண்டு பத்மஸ்ரீ விருதும் பெற்றுள்ளார். அவரே 182 மீட்டர் உயரத்தில் (597 அடி) இளவேனில் கோயிலின் புத்தர் சிலையை விட 54 மீட்டர் கூடுதலான உயரத்துடன் இருக்கும் வண்ணம் உலகின் மிக உயரமான சிலையான "ஒற்றுமைக்கான சிலையை (Statue of Unity)" வடிவமைத்தார்.

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:1925 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:நூறு வயது இந்திய ஆண்கள்
மதுரை வாலைசாமி ஞானக் கும்மி

**மதுரை வாலைசாமி ஞானக் கும்மி** என்பது வாலைசாமி என்னும் சித்தரால் பாடப்பட்டது. இதில் 185 பாடல்கள் உள்ளன. எல்லாப் பாடல்களும் இரண்டு அடிகள் கொண்ட கண்ணி யாப்பினால் ஆன பால்கள்.  இவற்றில் 4 பாடல்கள் காப்புப் பாடல்கள். சிவபாலன் கணபதி, சிவசுப்பிரமணியன், செந்தில் வேலவன், முக்கோண விநாயகன் ஆகிய தெய்வங்கள் முன்னின்று இந்த நூலைக் காக்க வேண்டும் என்று வேண்டுகின்றன. பிற பாடல்கள் சிறுமியர் கும்மி அடித்து விளையாடும்போது பாடும் பாடல்களாக உள்ளன. பாடல்கள் "ஞானப்பெண்ணே" என விளித்துப் பாடும் பாடல்களாக உள்ளன. 
## எடுத்துக்காட்டு

**பூட்டைத் திறப்பதும் கையாலே – மனப்** 
:**பூட்டைத் திறப்பதும் மெய்யாலே** 
**வீட்டைத் திறக்க முடியாமல் – விட்ட**
:**வீதி இதென்கிறார் ஞானப் பெண்ணே** 

குடியிருக்கும் வீட்டுப் பூட்டைக் கையால் திறக்கிறோம். அதுபோல மனம் என்னும் பூட்டை நம் உடம்பாகிய மெய்யால், உண்மை உணர்வால் திறக்க வேண்டும். மனத்தைத் திறந்து வீடுபேறு அடைய வேண்டும். மனவீட்டைத் திறக்க முடியாமல் மக்கள் "இது இறைவன் விட்ட விதிவழி" என்று சொல்லிச் சும்மா இருந்துவிடுகின்றனர்.

## ஞானம்
காரியக் காரரோ அஞ்சு பேராம் – அவர்
:காரியம் பார்க்க வீரஞ்சு பேராம்
மாரீசக் காரர் சமாதிக்கண் – மூன்றுபேர்
:வார்த்தையைக் கேளடி ஞானப் பெண்ணே 

காரியக்காரர் 5 பேர் - சுவை, ஒளி, ஊறு, ஓசை, நாற்றம் - ஐம்புலன் 
காரியம் பார்க்கும் வீரர் 5 பேர் - மெய், வாய், கண், மூக்கு, செவி - ஐம்புலன் 
சீதையை மயக்கிய மாரீச மான் போன்றவர் 3 பேர் - காமம், வெகுளி, மயக்கம் 
ஞானப் பெண்ணே 
இவற்றைக் கேட்டுத் தெரிந்துகொள்

## மேற்கோள்

பகுப்பு:சித்தர் பாடல்கள்
பகுப்பு:சித்தர்கள் எழுதிய நூல்கள்
நூபிய மொழிகள்

**நூபிய மொழிகள்** ( : lughāt nūbīyyah) நுபியன் என்பவை இனக்குழுக்களான சூடான் மக்கள் பேசும் பூர்வீக மொழிகள் ஆகும். நூபிய மொழிகள் கிழக்கு சூடான் மொழிக் குடும்பத்தின் கிளையாகும். இம்மொழி வகைகள் நைலோ-சகாரா மொழி வகை ஆகும். ஆரம்ப காலத்தில் நூபிய மொழிகள் சூடான் நாட்டு மக்களால் பேசப்பட்டன. ஆயினும் இஸ்லாம் சமயப் பரவலால் நைல் நதிக்கரையில் அமைந்த பகுதியில் மட்டும் தற்போது வழக்கில் உள்ளது.

## வரலாறு
தகவலுக்கு:நோபாடியா, மகுரியா, அலோடியா
யோம் கிப்பூர்ப் போரின் போது எகிப்து நாட்டால் நூபிய மொழிகளைப் பேசும் நூபிய மக்கள் இரகசியத் தகவல் பரிமாற்றம் செய்யப் பயன்படுத்தப்பட்டனர்.
## புனரமைப்பு
புரோட்டோ-நுபியன் மொழியை புனரமைப்பு செய்ய கிளௌடி ரில்லீயால்  முன்மொழியப்பட்டது.(2010: 272-273).
## மேற்கோள்கள்

பகுப்பு:நிலோ-சகாரா_மொழிகள்
வா. மு. சே. முத்துராமலிங்க ஆண்டவர்

**வா. மு. சே. முத்துராமலிங்க ஆண்டவர்** (*V. M. S. Muthuramalinga Andavar* ) தமிழ் இணைப் பேராசிரியரும், தமிழ் ஆய்வாளரும், கவிஞரும் ஆவார்.

## வாழ்க்கைக் குறிப்பு
1967 இல் பெருங்கவிக்கோ வா. மு. சேதுராமன், சேதுமதி தம்பதிகளுக்கு மகனாக இராமநாதபுரத்தில் பிறந்தார். சென்னையில் மாநிலக் கல்லூரியில் (1985-1988) கற்று கலையியல் இளையர்(தமிழியல்) பட்டம் பெற்றார். தொடர்ந்து சென்னை பல்கலைக்கழகத்தில் முதுகலையில் முதல் மாணாக்கராகத் தேர்ச்சி பெற்று ஐந்தாம் ஜார்ஜ் பரிசினை வென்றவர். ஆய்வியல் நிறைஞர் பட்டத்தினை அதே பல்கலைக்கழகத்தில் பெற்றுக்கொண்டு முனைவர் பட்டத்தினையும் 1998 இல் பெற்றுக்கொண்டார்.

## பணி
சென்னை கந்தசாமி நாயுடு கல்லூரியில் தனது ஆசிரிய பணியை 1996இல் ஆரம்பித்தார்.தொடர்ந்து இருபத்திரண்டு ஆண்டுக்குமேல் சென்னை பச்சையப்பா கல்லூரியில் தமிழ் பேராசிரியராக பணியாற்றி வருகின்றார். பதினைந்துக்கும் மேற்பட்ட முனைவர் பட்ட மாணவர்களையும் எழுபதுக்கும் மேற்பட்ட இள முனைவர் பட்ட மாணவர்களையும் நெறியாளராக இருந்து உருவாக்கியுள்ளார்.பன்னாட்டு உள்நாட்டுக் கருத்தரங்குகளில் ஆய்வுத் தலைமையேற்று பல் துறைசார் ஆய்வுக் கட்டுரைகளை வழங்கிவருகிறார்.

## வெளிவந்த நூல்கள்
* வேர்களும் விழுதுகளும் -தேர்ந்த கவிதைகள் தொகுப்பு -1993
* உலகளாவிய தமிழ் அமைப்புகள் - பல்நாட்டுத் தமிழுறவு மன்றம் -1996 
* தமிழ் கவிதைகளில் சமகால வரலாறு -1998
* துறைதோறும் தமிழ் - ஆய்வு நூல் 1999
* அன்புள்ள திரு திருடனுக்கு -2000
* திருவருட் பிரகாச வள்ளலாரின் காலமும் கருத்தும் -2005
* பன்முகத் தமிழ் - 2005 
* டாக்டர் மு.வ. ஆய்வுக் கோவை
* முக்கூடல் -2016
* புதுக்கவிதையில் நற்றிணை -2016

## விருதுகள்
2005-06ஆம் ஆண்டின் இளம் அறிஞருக்கான குடியரசுத் தலைவர் விருதாக  செம்மொழி விருது பெற்றார்.

## மேற்கோள்கள்

பகுப்பு: தமிழறிஞர்கள்
பகுப்பு: தமிழக எழுத்தாளர்கள்
பகுப்பு:தமிழ்க் கவிஞர்கள்
மணியாச்சி

**மணியாச்சி** என்பது தமிழ்நாட்டின் தூத்துக்குடி மாவட்டம், ஒட்டபிடாரம் வட்டம், ஒட்டப்பிடாரம் ஊராட்சி ஒன்றியத்தில் உள்ள   மணியாச்சி ஊராட்சியில் அமைந்த சிற்றூர் ஆகும்.

## அமைவிடம்
ஒட்டப்பிடாரத்திலிருந்து 16 கி.மீ. தொலைவிலும், தூத்துக்குடியிலிருந்து 26 கி.மீ. தொலைவிலும், திருநெல்வேலியிலிருந்து 26 கி.மீ. தொலைவிலும் மணியாச்சி உள்ளது.
## தொடருந்து சந்திப்பு
இங்கு வாஞ்சி மணியாச்சி சந்திப்பு தொடருந்து நிலையம் உள்ளது. மதுரையிலிருந்து திருநெல்வேலி - தூத்துக்குடி செல்லும் இரயில்கள் மணியாச்சி சந்திப்பு வழியாகச் செல்கிறது.

## புகழ்பெற்றவர்கள்
* வாஞ்சிநாதன், (இந்திய விடுதலைப் போராட்ட வீரர்)

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி மணியாச்சியின்  மக்கள்தொகை பரம்பல் பின்வருமாறு உள்ளது.

* மக்கள்தொகை =  1,410
* ஆண்கள் =715 
*   பெண்கள் = 695 
*  குடும்பங்கள்  =   412 
* எழுத்தறிவு  = 80.56 %
* பாலின விகிதம் = 1,000 ஆண்களுக்கு,  972 பெண்கள் 
* 6 வயதிற்குட்பட்ட குழந்தைகள் = 134
* பட்டியல் சமூகத்தினரும், பட்டியல் பழங்குடியினரும் = 846  (60.00%) மற்றும் 0

## மேற்கோள்கள்


பகுப்பு:தூத்துக்குடி மாவட்டத்திலுள்ள கிராமங்கள்
நூபியர்

**நுபியன்** () என்பவர்கள் தற்போதய சூடான் மற்றும் தெற்கு எகிப்து ஆகிய பகுதிகளில் வாழும் பூர்வீக இனக்குழுக்களான நுபியன் மொழி பேசக்கூடிய ஆபிரிக்கா மக்கள் ஆவர்.  இவர்கள் மத்திய நைல் நதி பள்ளத்தாக்கு பகுதியில் இருந்து வந்தவர்கள் ஆவர். இவர்கள் நைல் நாகரிகத்தின் தொட்டில் காலத்திலிருந்து உருவானவர்கள் என நம்பப்படுகிறது.

## தோற்றம்
எகிப்திய வரலாற்றுக்கு முற்பட்ட காலம் முதல் புதிய கற்காலம் பகுதியின் ஆரம்ப காலத்தில் நுபியன் மக்கள் தங்கள் குடியிருப்புக்களை வாடி ஹல்பா பகுதியில்  சுமார் கிமு 7000 ஆம் ஆண்டுகளில் மத்திய நைல் பள்ளத்தாக்கு பகுதியான இவ்விடத்தில் அமைத்ததாக நம்பப்படுகிறது. இப்பகுதி நுபியா என அழைக்கப்படுகிறது. இது எகிப்திய இராச்சியத்தின் நிர்வாக பகுதியாக இருந்துள்ளது. நுபியாவின் பகுதிகளான கீழ் மற்றும் மேல் நுபியா குஷ் இராச்சியத்தின் பகுதிகளாக இருந்தது. தற்போத உள்ள கர்த்தூம் பகுதியே நுபியா ஆகும்.

எகிப்திய இராச்சியம் வீழ்ச்சிக்கு பின் எகிப்து பகுதியில் இருந்து நுபியா விடுபட்டது. போர் வீரர்களான நுபியன் மக்கள் வில், அம்பு செய்வதில் வல்லவர்கள் ஆவர். நடுக்காலம் பகுதியில் நுபியன்கள் கிருத்துவம் மதத்தைத் தழுவி மூன்று நுபியன் இராச்சியங்களை அமைத்தனர். அவை முறையை வடக்கே நோபாடியா, மத்தியில் மகுரியா மற்றும் தெற்கே அலோடியா ஆகும்.

## மேற்கோள்கள்

பகுப்பு:ஆப்பிரிக்க இனக்குழுக்கள்
யு. ஏ. பீரன்

**யு. எ. பீரன்** *(U. A. Beeran)* என்பவர் ஓர் இந்திய அரசியல்வாதியாவார். இவர் கேரள மாநிலம் மலப்புறம் மாவட்டம் கோட்டக்கல்லில் 1925 ஆம் ஆண்டு மார்ச் மாதம் 9 ஆம் தேதி  பிறந்தார். இந்திய ஒன்றிய முசுலிம் லீக் கட்சியில் இணைந்திருந்த பீரன்  பின்நர் இந்திய தேசிய லீக் கட்சியில் சேர்ந்தார். கேரள அரசின்  அமைச்சரவையில் ஓர் அமைச்சராகவும் இவர் பணிபுரிந்தார்

## வாழ்க்கை

1940 ஆம் ஆண்டுகளில் பீரன் இந்திய இராணுவத்தில் பணியாற்றினார். பின்னர் 1950 ஆம் ஆண்டுகளில்  மும்பையில் உள்ள பிரித்தானிய  பொறியியல் நிறுவனத்தில் வேலை செய்தார்.  பின்னர் முசுலிம் லீக் கட்சியில் சேர்ந்து அக்கட்சியின் கோழிக்கோடு மாவட்ட செயலாளர் ஆனார். அதைத் தொடர்ந்து கேரள மாநிலத்தின் கட்சியின் செயலாளர் என்ற பொறுப்பையும் ஏற்றார்.  முசுலிம் லீக்   கட்சியின் வேட்பாளராக தேர்தலில் போட்டியிட்ட இவர் 1970, 1977, 1980, 1982 மற்றும் 1991 ஆம் ஆண்டுகளில் சட்டப்பேரவை உறுப்பினராகத்  தேர்ந்தெடுக்கப்பட்டார். 
எ.கே. அந்தோனியின் அரசவையில்  பீரன் கல்வி மற்றும் சமூக நலத்துறை அமைச்சராக 1978 ஆம் ஆண்டு சனவரி 27 ஆம் தேதி முதல் நவம்பர் 3 ஆம் தேதி வரை பதவியில் இருந்தார். பின்னர் மீண்டும்  கே. கருணாகரன் அமைச்சரவையில் உணவு மற்றும் நுகர்பொருள் வாணிபக்கழகத்தின் அமைச்சராக 1982 மே 24 முதல் 1987 மார்ச்சு 25 வரை பணிபுரிந்தார்.  
மாநில கூட்டுறவு வங்கியின் இயக்குனராகவும்  கேரள மீனவர்கள் நலச் சங்கத்தின் தலைவராகவும் பீரன் செயல்பட்டார். 
 
இவர் சந்திரிகா நாளிதழின்  துணை ஆசிரியர் மற்றும் உதவி ஆசிரியர் பொறுப்புகளிலும் இருந்துள்ளார். இதழாசிரியராக செயல்பட்டது  மட்டும் அல்லாமல்  சிறந்த எழுத்தாளராகவும்  இவர்  பல புத்தகங்களையும், கட்டுரைகளையும் எழுதியுள்ளார்.  அவற்றில் ஒன்று “அரபு உலகமும் ஐரோப்பாவும்” என்ற நூல் ஆகும். “அனைத்து கேரள சாகித்திய பரிசத்” நிறுவனத்தின் மாநில நிர்வாக உறுப்பினராகவும் பீரன் சிலகாலம் பணியாற்றினார். 
 
பீரன் 2001 ஆம் ஆண்டு மே மாதம் 31  தேதி காலமானார். கேரள சட்டமன்றம் 2001 ஆம் ஆண்டு சூலை 5 ஆம் தேதி அன்னாருக்காக இரங்கல் கூட்டம் நடத்தியது.

## மேற்கோள்கள்

பகுப்பு:1925 பிறப்புகள்
பகுப்பு:2001 இறப்புகள்
பகுப்பு:இந்திய அரசியல்வாதிகள்
பகுப்பு:கேரள மக்கள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
தயோ அமைடு

**தயோ அமைடு** *(Thioamide)*  என்பது R–CS–NR′R″ என்ற பொதுக் கட்டமைப்பில் காணப்படும் ஒரு வேதி வினைக்குழுவாகும். இங்குள்ள R, R′, மற்றும் R″ என்பவை கரிமக் குழுக்களாகும். தயோ அமைடு அரிதாக தயோனமைடு என்றும் தயோயூரைலீன்கள் என்றும் அழைக்கப்படுவதுண்டு. இவ்வகைச் சேர்மங்கள் அமைடுகளை ஒத்திருக்கின்றன. ஆனால் அவை C-N பிணைப்புடன் பெரிய பல்பிணைப்புகள் கொண்டிருக்கும் பண்பை பெற்றுள்ளன. இதன் விளைவாக ஒற்றைப்பிணைப்புகள் மாற்றப்பட்டு  சுழற்சிமாற்றியங்கள் உண்டாகின்றன .  தயோ அசிட்டமைடு என்ற சேர்மம் நன்கு அறியப்பட்ட ஒரு தயோ அமைடுக்கு உதாரணமாகும். பல்வளைய வேதியியலில் கட்டுறுப்பு தொகுதியாகவும், சல்பைடு அயனிகளின் மூலமாகவும் தயோ அசிட்டமைடு பயன்படுகிறது. 
தயோ அமைடுகள் தைராய்டு எதிர்ப்பு மருந்துகளாகும். கேடயச் சுரப்பி மிகை இயக்க நோய்களை கட்டுப்படுத்தும் மருந்து வகையைச் சேர்ந்தது என்று இதை வகைப்படுத்துகிறார்கள்.

## தயாரிப்பு

அமைடுகளுடன் பாசுபரசு பென்டாசல்பைடு போன்ற பாசுபரசு சல்பைடுகளைச் சேர்த்து சூடுபடுத்தும்போது தயோ அமைடுகள் உருவாகின்றன. லாவ்சென்சு வினைப்பொருள் சில குறிப்பிட்ட வகை பயன்பாடுகளுக்கு ,மட்டும் பயன்படுத்தப்படுகிறது. நைட்ரைல்களுடன் ஐதரசன் சல்பைடு சேர்த்து வினைபுரியச் செய்வது ஒரு மாற்று வழிமுறையாகும்.

வில்கெரோட்-கிண்டுலர் வினையில் பென்சைல்தயோ அமைடுகள் உருவாகின்றன.
தயோ அமைடுகளின் C2NH2S உள்ளகம் சமதளமாகும். தயோ அசிட்டமைடை ஒரு பிரதிநிதியாகக் கொண்டால்: C-S, C-N, மற்றும் C-C பிணைப்பு இடைவெளிகள் முறையே 1.68, 1.31, மற்றும் 1.50 Å என்றமைகின்றன.  C-S மற்றும் C-N பிணைப்புகளின் குறுகிய இடைவெளிகள் பல் பிணைப்புகளை குறிப்பிடுகின்றன.
 
## மருந்து மற்றும் உயிர்வேதியியலில் தயோ அமைடுகள்

கேடயச் சுரப்பி மிகை இயக்க நோய்களை கட்டுப்படுத்தும் மருந்து வகையைச் சேர்ந்தது என்று தயோ அமைடை வகைப்படுத்துகிறார்கள்.

பெப்டைடுகளில் அமைடு பிணைப்புகளுக்கான ஒத்த எலக்ட்ரான் அமைப்புடைய சேர்மங்களாக தயோ அமைடுகள் இணைக்கப்படுகின்றன . இயற்கை பெப்டைடுகளுக்கு பெப்படைடு மாற்ற சேர்மங்கள் ஒத்தவரிசை சேர்மங்களாகக் கருதப்படுகின்றன. இவையே கட்டமைப்பு-செயல்பாட்டுத் தொடர்பை வெளிப்படுத்துகின்றன. பெப்டைடு ஒத்தவரிசைச் சேர்மங்களை உடலின் மருந்து இருப்புக்கு ஏற்றவாறு வாய்வழி மருந்துகளாகவும் கொடுக்க பயன்படுத்தலாம். தைராய்டில் சுரக்கும் நொதியான தைராய்டு பெராக்சிடேசை தயோ அமைடு தடுத்து டிரையையோடோதைரோனின் (டி3) மற்றும் தைராக்சின் (டி4) உருவாதலைத் தடுக்கிறது. இதனால் கூழ்மத்திலிருந்து அயோடோடைரோசின்களை எடுத்துக் கொள்ளப்படுவது தடுக்கப்படுகிறது. வெளிப்புற இயக்குநீர்களிலிருந்து அயோடின் வெளிப்படுவதையும் இவை தடுக்கின்றன.

அதிகமான விளைவுகள் ஒரு மாதத்திற்குப் பின் மட்டுமே வெளிப்படுகின்றன. ஏனெனில் இயக்குநீர் குறைபாடு என்பது மெதுவாக பாதிப்புகளை உண்டாக்கும் ஒரு செயல்முறையாகும்.

மெத்திமசோல், கார்பிமசோல் மற்றும் புரோப்பைல்தயோயுராசில் உள்ளிட்டவை தயோ அமைடு குழுவில் இடம்பெற்றுள்ள சில சேர்மங்களாகும்.

## மேற்கோள்கள்

## மேற்கோள்கள்
 
.

பகுப்பு:தயோ அமைடுகள்
பகுப்பு:வேதி வினைக்குழுக்கள்
துறவற மடம்

வலது|thumb|210x210px| ஒரு மடம்
thumb| Bursfelde Abbey AD 1579 ல் இருந்து லூதரன் துறவற மடம் ஆக இருந்து வருகிறது
**துறவற மடம்** (*convent*) என்பது குருக்கள், மத சகோதரர்கள், மத சகோதரிகள், துறவிகள் அல்லது அருட்சகோதரிகளின் சமூகமாகும்; அல்லது கத்தோலிக்க திருச்சபை, லூதரன் தேவாலயங்கள், ஆங்கிலிக்க ஒன்றியம் ஆகியவற்றால் பயன்படுத்தப்படுகிற கட்டிடம் ஆகும்.

## சொற்பிறப்பு மற்றும் பயன்பாடு
இந்தச் சொல்லானது இலத்தீன் 'கன்வென்டஸ்' (*conventus*) என்பதில் இருந்து பழைய பிரெஞ்சு மொழி மூலம் பெறப்பட்டது. இதற்கு கூட்டிணைவு அல்லது ஒன்றுசேர்தல் என்று பொருள். பயணத்திலேயே பெரும்பாலான நேரத்தை செலவழிக்கும், மதத்தை பரப்புவதற்காய் வறுமையை ஏற்றுக்கொண்டு / கையேந்தி வாழ்பவர்களின் கூட்டிணைவை குறிப்பிடவே இச்சொல் முதன்முதலில் பயன்படுத்தப்பட்டது. ஆனால், ஒரு "மடாலயம்" அல்லது "அருட்சகோதரிகளின் மடம்" என்பது துறவிகளின் ஒரு சமூகமாகும். அதேசமயத்தில் ஒரு "convent" என்பது வறுமையைப் பூண்டுள்ள துறவிகள் மற்றும் ஆசாரியர்களின் / மதகுருக்களின் சமூகமாகும். "abbey", “priory", "canonry", “monastery" ஆகிய சொற்கள் மடாலயங்கள் மற்றும் துறவறங்களுக்கு பயன்படுத்தப்படலாம்.

19 ஆம் நூற்றாண்டில் இருந்து ஆங்கில பயன்பாட்டில், "கான்வென்ட்" என்ற வார்த்தை கிட்டத்தட்ட பெண்கள் வசிக்கும் கன்னியாஸ்திரிகளின் மடத்தைக்  குறிப்பதாயும், அதே சமயத்தில் "மடாலயம்" அல்லது "மடம்" என்பவை ஆண்கள் வசிக்கும் துறவற இல்லத்தைக் குறிப்பதாயும் பயன்படுத்தப்பட்டு வருகின்றது. வரலாற்றுப் பயன்பாட்டில் இவ்வார்த்தைகள் பெரும்பாலும் இடம்மாற்றி உபயோகிக்கக்கூடியவை. குறிப்பாக "convent" என்ற சொல் ஆண்களின் மடத்திற்கும் பயன்படுத்தப்படலாம்.

## குறிப்புகள்

## வெளி இணைப்புகள்

* . *[[:en:Catholic Encyclopedia|Catholic Encyclopedia]]*. New York: Robert Appleton Company.
* Carmelite Monastery of the Sacred Hearts —- an example of a modern-day convent
* . *[[பிரித்தானிக்கா கலைக்களஞ்சியம் பதினோராம் பதிப்பு|Encyclopædia Britannica]]* (11th ed.). Cambridge University Press.

பகுப்பு:மடங்கள்
டான் செடில்

**டான் செடில்** (Don Cheadle, பிறப்பு: நவம்பர் 29, 1964) ஒரு அமெரிக்க நாட்டு நடிகர், தயாரிப்பாளர், இயக்குநர் மற்றும் பாடலாசிரியர் ஆவார். இவர் 1982ஆம் ஆண்டு முதல் ஹாம்பர்கர் ஹில் (1987), கலர்ஸ் (1988), ரோஸ்வுட் (1997), பூகி நைட்ஸ் (1997), டிராபிக் (2000) போன்ற பாடங்களில் நடித்துள்ளார். இவர் 2004ஆம் ஆண்டு ஹோட்டல் ருவாண்டா என்ற திரைப்படத்தில் ருவாண்டன் என்ற கதாபாத்திரத்தில் நடித்ததற்காக சிறந்த நடிகருக்கான அகாதமி விருதுக்கு பரிந்துரை செய்யப்பட்டார்.

2012 முதல் 2016ஆம் ஆண்டு வரை *ஹவுஸ் லைஸ்* என்ற நகைச்சுவைத் தொடரில் நடித்ததற்காக 2013ஆம் ஆண்டு கோல்டன் குளோப் விருது வென்றார் என்பது குறிப்பிடத்தக்கது. இவர் மார்வெல் வரைக்கதை கதாபாத்திரமான போர் இயந்திரம் என்ற கதாபாத்திரத்தில் அயன் மேன் 2 (2010),  அயன் மேன் 3  (2013), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்ததன் மூலம் இவர் மிகவும் பரவலாக அறியப்படும் நடிகர் ஆனார்.

## மேற்கோள்கள்

## வெளி இணைப்புகள்
* 
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:மீநாயகன் திரைப்பட நடிகர்கள்
பகுப்பு:ஆபிரிக்க அமெரிக்க நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பிரி லார்சன்

**பிரி லார்சன்** () (பிறப்பு: அக்டோபர் 1, 1989) என்பவர் அமெரிக்க நாட்டு  நடிகையாவார். இவர் தனது இளம் வயதிலிருந்து திரைப்படங்கள் மற்றும் தொடர்களில் முன்னணி கதாபாத்திரங்களில் நடித்ததன் மூலம் அகாதமி விருது மற்றும் கோல்டன் குளோப் விருது போன்ற விருதுகளை வென்றார். 2019ஆம் ஆண்டு டைம் என்ற நாளிதழில் உலகின் 100 மிகவும் செல்வாக்காளர்களில் ஒருவராக இவரை அறிவித்தது.

இவர் தனது 6 வயதிலிருந்து அமெரிக்கன் கன்சர்வேட்டரி நாடக பள்ளியில் பயிற்சி பெற்றார். 1998ஆம் ஆண்டு முதல் முதலில் நடிப்பு துறையில் அறிமுகமானார். 2001ஆம் ஆண்டு 'ரைசிங் டாட்' என்ற தொலைக்காட்சி தொடரிலும், 2006 ஆம் ஆண்டு 'ஹூட்' என்ற நகைச்சுவை திரைப்படத்தில் துணை நடிகையாகவும், 2012 ஆம் ஆண்டு '21 ஜம்ப் ஸ்ட்ரீட்' என்ற திரைப்படத்திலும் நடித்தார். 2009 ஆம் ஆண்டு முதல் 2011 வரை 'அமெரிக்காவின் தாரா' என்ற தொலைக்காட்சி தொடரில் நடித்தார்.

2015 ஆம் ஆண்டு 'ரூம்' என்ற திரைப்படத்தில் நடித்ததற்காக சிறந்த நடிகைக்கான அகாதமி  விருதை வென்றார். இவர் முதல் முதலில் பெரும் செலவில் எடுக்கப்பட்ட 'காங்: ஸ்கல் தீவு' என்ற சாகசத் திரைப்படத்தில் நடித்தார் இத் திரைப்படம் 2017 ஆம் ஆண்டு வெளியானது. இவர் கேப்டன் மார்வெல்  (2019) என்ற திரைப்படத்தில் கேப்டன் மார்வெல் என்ற வரைக்கதை கதாபாத்திரமான மீநாயகன் கதாபாத்திரத்தில் நடித்துள்ளார்.  இதை தொடர்ந்து அவெஞ்சர்ஸ்: எண்ட்கேம் (2019) என்ற திரைப்படத்திலும் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:திரைப்படத் தயாரிப்பாளர்கள்
பகுப்பு:சிறந்த நடிகைக்கான அகாதமி விருதினை வென்றவர்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க பாப் பாடகர்கள்
பகுப்பு:மீநாயகன் திரைப்பட நடிகர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
கரேன் கில்லன்

**கரேன் கில்லன்** (Karen Gillan, பிறப்பு: 28 நவம்பர் 1987 ) ஒரு  இசுக்கொட்லாந்து நடிகையாவார். இவர் 2010 முதல் 2013 வரை  பிபிசி 1 என்ற தொலைக்காட்சியில் யார் டாக்டர் என்ற மருத்துவத் தொலைக்காட்சி தொடரில் 'ஆமி பொண்ட்' என்ற கதாபாத்திரத்தில் நடித்தார். இவர் மார்வெல் வரைக்கதை கதாபாத்திரமான நெபுலா என்ற மீநாயகன் கதாபாத்திரத்தில் கார்டியன்ஸ் ஒப் த கலக்ஸி  (2014), கார்டியன்ஸ் ஆப் தி கேலக்ஸி 2  (2017), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்ததன் மூலம் எல்லோராலும் அறியப்படும் நடிகையாவார்.

## மேற்கோள்கள்

## வெளி இணைப்புகள்
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:இசுக்கொட்லாந்து திரைப்பட நடிகைகள்
பகுப்பு:இசுக்கொட்லாந்து தொலைக்காட்சி நடிகைகள்
பகுப்பு:திரைக்கதை ஆசிரியர்கள்
பகுப்பு:திரைப்படத் தயாரிப்பாளர்கள்
பகுப்பு:மீநாயகன் திரைப்பட நடிகர்கள்
டையெத்தில்பாசுபைட்டு

**டையெத்தில்பாசுபைட்டு** *(Diethylphosphite)* என்பது (C2H5O)2P(O)H  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம பாசுபரசு சேர்மமாகும். பிற கரிமபாசுபரசு சேர்மங்களை உருவாக்கப் பயன்படும் ஒரு வினைப்பொருளாக இது பயன்படுத்தப்படுகிறது. P-H  பிணைப்பின் அதிக வினைத்திறனை இப்பயன்பாட்டிற்குரிய அடிப்படைக் காரணமாகும். டையெத்தில்பாசுபைட்டு ஒரு நிறமற்ற நீர்மமாகும் . இதன் மூலக்கூறுகள் நான்முகியின் வடிவத்தில் உள்ளன. 

## தயாரிப்பு

பாசுபரசு முக்குளோரைடு மற்றும் எத்தனால் சேர்மங்களைப் பயன்படுத்தி 1850 ஆம் ஆண்டுகளில் அநேகமாக டையெத்தில்பாசுபைட்டு தயாரிக்கப்பட்டிருக்கலாம். ஆனால், தேவைக்காக தயாரிக்கப்படும் தயாரிப்பு முறைகள் பின்வருமாறு உள்ளன :. 

:PCl3  +  3 C2H5OH   →   (C2H5O)2P(O)H  +  2 HCl  +  C2H5Cl 

இச்சேர்மத்தின் பல வழிப்பொருட்களையும் இதேமுறையில் தயாரிக்க முடியும் . பாசுபைட்டு என்று பெயரிடப்பட்டிருந்தாலும் மிகப்பெருமளவில் இது பாசுபோனேட்டு (C2H5O)2P(O)H, வடிவிலேயே காணப்படுகிறது. இப்பண்பை தன்னுடைய மூல அமிலமான பாசுபரசு அமிலத்துடன் இது பகிர்ந்து கொள்கிறது. இதுபோன்ற பல வினைகள் இருந்தபோதிலும், பாசுபரசு(V) மற்றும் பாசுபரசு(III) வடிவங்களுக்கு இடையிலான பின்வரும் இடமாற்றிய சமநிலை இருப்பதைக் கருத்தில் கொள்ளாமல் பகுத்தறிவது கடினமாகும் :

:(C2H5O)2PV(O)H  ⇌ (C2H5O)2PIII(OH). 

## வினைகள்

;எசுத்தராக்கல் வினை

எத்தனாலைவிட உயர் கொதிநிலை கொண்ட ஆல்ககாலுடன் சேர்த்து டையெத்தில்பாசுப்பைட்டைச் சேர்த்து சூடுபடுத்தும்போது பரிமாற்ற எசுத்தராக்க வினை நிகழ்கிறது : 

:(C2H5O)2P(O)H  +  2 ROH   →   (RO)2P(O)H  +  2 C2H5OH

பொட்டாசியம் மூவிணைய-பியூட்டாக்சைடு போன்ற காரத்தின் முன்னிலையில் இப்பாசுபரசு சேர்மம் புரோட்டான் நீக்கம் அடைந்து பாசுபரசை ஆல்க்கைலேற்றம் அடைய அனுமதிக்கிறது:

:(C2H5O)2P(O)H  +  KO*t*Bu  →  (C2H5O)2P(O)K  +  HO*t*Bu
:(C2H5O)2P(O)K  +  RBr  →  (C2H5O)2P(O)R  +  KBr

அரைல் ஆலைடுகளை மாற்றுவதற்கு பலேடியம் வினையூக்கிகள் பயன்படுத்தலாம்.  C-P பிணைப்பு செயல்முறையானது புச்வால்டு-ஆர்ட்விக் அமீனேற்றத்தை நினைவூட்டுகிறது. 

;ஐதரோபாசுபோனைலேற்றம்

நிறைவுறா குழுக்களுடன் டையெத்தில் பாசுப்பைட்டு ஐதரோபாசுபோனைலேற்ற வினையின் வழியாக வினையில் ஈடுபடுகிறது. உதாரணமாக இது ஆல்டிகைடுடன் பின்வருமாறு இணைகிறது.

:(C2H5O)2P(O)H  +  RCHO   →    (C2H5O)2P(O)CH(OH)R

புதோவிக் வினை மற்றும் கபாச்சினிக் பீல்டுசு வினை போன்ற வினைகளில் இமீன்களுடன் வினையில் ஈடுபட்டு அமினோபாசுபோனேட்டுகளைக் கொடுக்கிறது. 

;கிரிக்னார்டு வினைப்பொருளுடன்

கிரிக்னார்டு வினைப்பொருளுடன் டையெத்தில் பாசுப்பைட்டு வினைபடுவதால் முதலில் புரோட்டான் நீக்கம் நிகழ்ந்து அதைத் தொடர்ந்து ஈத்தாக்சி குழுக்கள் இடப்பெயர்ச்சி அடைகின்றன.  இவ்வினையின் வழியாக டைமெத்தில்பாசுபீன் ஆக்சைடுகள் போன்ற இரண்டாம்நிலை பாசுபீன் ஆக்சைடுகள் உருவாதலுக்கான வழி கிடைக்கிறது. பின்வரும் சமன்பாடு இவ்வினையை விளக்குகிறது.

:(C2H5O)2P(O)H  +  CH3MgBr   →  (C2H5O)2P(O)MgBr +  CH4
:(C2H5O)2P(O)MgBr  +  2 CH3MgBr   →  (CH3)2P(O)MgBr  +  2 MgBr(OC2H5)
:(CH3)2P(O)MgBr  +  H2O   →  (CH3)2P(O)H  +  MgBr(OH) 

## மேற்கோள்கள்

பகுப்பு:கரிமபாசுபீன் ஆக்சைடுகள்
பகுப்பு:கரிம பாசுபைட்டுகள்
பகுப்பு:ஈத்தாக்சி சேர்மங்கள்
அங்கொண்டபள்ளி

**அங்கொண்டபள்ளி** (ANGONDAPALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பேடேபள்ளி

**பேடேபள்ளி** (Bedapalli ) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது சூளகிரியில் இருந்து 11 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும், மாநிலத் தலைநகரான சென்னையில் இருந்து 283 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  143  வீடுகள் உள்ளன. கிராமத்தின் மொத்த மக்கள் தொகையானது 614 ஆகும். இதில் ஆண்கள் எண்ணிக்கை  306, பெண்களின் எண்ணிக்கை 308 என உள்ளது. மக்களின் கல்வியறிவு விகிதமானது   43.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்